1231.

Godina **1231** (**[[Rimske brojke|MCCXXXI]]**) bila je redovna godina koja počinje u srijedu u julijanskom kalendaru (1. januar).

## Događaji
### Januar/Siječanj &ndash; Mart/Ožujak

### April/Travanj &ndash; Jun/Lipanj
* 13. 4. - Papina bula *Parens scientiarum* osigurava nezavisnost i samoupravu Univerziteta u Parizu.
* april? - Bitka kod Jerez de la Frontera: kastiljske snage su razbile mursijskog vladara Ibn Huda. Ovaj je suočen sa mnogim pobunama (dogodine se za sultana proglasio Muhamed I od Granade).
* proleće - Pruski križarski rat: Teutonski vitezovi Hermanna Balka su prešli Vislu, postavljaju tvrđavu koja će 1233. dobiti povelju kao *Thorn* - Toruń. Cilj mu je bio da obesi jednog pruskog poglavicu o sveti hrast.
* proleće - Velški vladar Llywelyn Veliki (Llywelyn ab Iorwerth) pobunio se protiv zadiranja Huberta de Burgha, zapalio je nekoliko mesta i povratio zamak Cardigan. Kralj Henry III odgovara pohodom.

* 1. 5. - Henrik (VII), kralj Rimljana/Nemačke, sin cara Fridrika II, prinuđen je dati *Statutum in favorem principum*, "Statut u korist knezova": odriče se u nemačkom delu Svetog rimskog carstva mnogih prava u njihovu korist. Carstvo je krenulo putem federalizma umesto centralizacije.
* 3. 5. - Vukovo, tj. Vukovar, dobija status slobodnog kraljevskog grada od hercega Kolomana.
* 19. 5. - Svetih trinaest Kiparskih monaha iz manastira Kantare: spaljeni su po papinom nalogu jer su odbijali koristiti beskvasni hleb za pričešće.

* 13. 6. - Franjevac Antonio je umro kod Padove - Antun Padovanski je kanoniziran sljedeće godine.

### Jul/Srpanj &ndash; Septembar/Rujan

* 15. 8. - Horezmijac Jalal al-Din Mangburni je ubijen u planinama nedaleko od Dijarbakira, nakon što ga je iz severnog Irana potisnula mongolska vojska na čelu sa Chormaqanom. I današnji Azerbejdžan je na udaru Mongola. Rumski sultan Kajkobad uzima još teritorije na istoku Anadolije.
* 26. 8. - Prva mongolska invazija Koreje: vojska na čelu sa Saritajem je prešla rijeku Jalu.

* 1. 9. - Melfijske konstitucije, *Liber Augustalis*: Fridrik II., car Svetog rimskog carstva donosi novi zakonik za Kraljevinu Siciliju, tada jug Italije.
* 15. 9. - Na mostu u Kelheimu je ubijen vojvoda Ludwig I. od Bavarske, ubica nikada nije pronađen. Nasleđuje ga sin Otto II. (do 1253), od ranije i grof Rajnske Falačke.

### Oktobar/Listopad &ndash; Decembar/Prosinac
* jesen (ili u maju?) - Jean de Brienne je krunisan za latinskog cara u Carigradu - vlada gradom i okolinom.
* 11. 10. - Konrad von Marburg je dobio od pape Grgura IX dozvolu da u Njemačkoj istražuje herezu mimo crkvene procedure - sa pomoćnicima je poslao mnoge na lomaču, dok nije ubijen 1233.
* jesen - Richard Filangieri je carski legat u Svetoj zemlji. Suprostavljaju mu se pristalice Jeana d'Ibelina (→ Rat Lombarda).

* 17. 11. - U Marburgu je umrla Elizabeta Ugarska - kanonizirana je 1235, na njenom grobu je podignuta velika crkva.

* decembar, krajem - Mongoli su opkolili Kaesŏng, Goryeo se predaje. 

### Kroz godinu
* Prvi put se spominje Borovo.
* Srijemska biskupija?
* Ugarski kralj Andrija II. prinuđen izdati ispravu, obnovu Zlatne bule iz 1222, ali ne drži je se. Vladanje ostavlja palatinu Dioniziju i blagajniku Nikoli, ne poštuju se ni plemićka ni crkvena imanja.
* Umro je Meinhard II, gorički grof, nasleđuje ga nećak Meinhard I, grof Gorice i Tirola (do 1258, Tirola od 1253, kapetan Štajerske 1248-50).
* Uri je dobio carsku neposrednost od Henrika (VII) Nemačkog.
* Delhijski sultan Iltutmiš je krenuo u pohod na Gwalior, administraciju u Delhiju je poverio kćerci Raziji.

## Rođenja

* 17. 3. - Shijō, car Japana († 1242)
* Guo Shoujing, astronom, inženjer († 1314-16)

## Smrti

* 13. 6. - Antun Padovanski, franjevac, katolički svetac, Doktor crkve (* 1195)
* 15. 8. - Jalal al-Din Mangburni, vladar Horezmijskog carstva 
* 6. 11. - Tsuchimikado, bivši japanski car (* 1196)
* 17. 11. - Elizabeta Ugarska, ugarska princeza, katolička svetica (* 1207)
* Meinhard II, gorički grof (* ca. 1160)

## Reference

; Literatura
* Svezak prvi. Prvo doba: Vladanje knezova i kraljeva hrvatske krvi (641-1102) i Drugo doba: Vladanje kraljeva Arpadovića (1102-1301). Vjekoslav Klaić (archive.org)
* *Istorija srpskog naroda*, Prva knjiga, Od najstarijih vremena do Maričke bitke (1371), SKZ Beograd 1981 (I)